Andrew Blake

Andrew Blake, vlastným menom Paul Nevitt, (* 1947, USA) je americký režisér filmov pre dospelých, filmový režisér, filmový producent, scenárista a art director.

Andrew Blake začal svoju kariéru v r.1988 filmami pre Playboy. Blakeov prvý hlavný film „Nočné výlety“ (1989) získal striebornú medailu v kategórii Non-divadelných prác na Worldfest-Houston International Film Festival. Tento rok sa považuje aj za rok jeho vstupu do filmovej tvorby. V roku 1990 sa osamostatnil, odvtedy je väčšina jeho filmov v produkcii Blakeovej vlastnej spoločnosti Studio A.

Jeho filmy patria k špičke, sú v kategórii erotických a porno filmov zaujímavé nielen po vizuálnej stránke, čo dokazuje i skutočnosť, že Andrew Blake je členom siene slávy AVN (AVN udeľuje každoročne tzv. porno-Oscara).
Scény sú zvyčajne podfarbené originálnymi hudobnými partitúrami skladateľa Raoula Valveho.

Blake popisuje svoje diela ako „erotickú módu“ – zahŕňajú fetiš, otroctvo i lesbické snímky, často úplne bez heterosexuálnych stykov v rôznych farebných alebo pozičných odtieňoch. Jeho prvé filmy boli predovšetkým diela jemnej erotiky, neskoršie filmy (potom, čo vstúpil do vlastnej produkcie ako nezávislý režisér) sú plne explicitné, kombinujú heterosexuálny styk s lesbickými snímkami, pričom v začiatkoch obsahovali menej fetišu a otroctva než v jeho neskorších filmoch (v tých je zasa menej alebo vôbec heterosexuálnych stykov).
Vo viacerých hrala významné horúce scény aj jedna z najdrahších erotických modeliek sveta – Slovenka Kyla Cole.

Diela sa vyznačujú vysokou výrobnou hodnotou, výtvarnou štylizáciou a dôkladnou technikou. Štýl je porovnávaný s vplyvným módnym fotografom Helmutom Newtonom, opisovaný je ako „dekadentný, bujný, opulentný, spoľahlivo vzrušujúci, bohatý a dômyselný.“ Scény sa odohrávajú raz v interiéroch (v luxusných salónoch, ale aj v reprezentačných miestnostiach kaštieľov – s elegantným starým či moderným chladným nábytkom kontrastujúcim s tým, čo ponúkajú herečky, prípadne mu stačí pre vizuálny experiment len holá stena nasvietená rôznymi farbami a kontrastujúca modelka) a inokedy exteriéroch (v záhradách starých vidieckych sídiel či moderných vilách na pobreží mora,...)
Jeho tvorbu je možné opísať tiež ako „okázalo vyrobenú a s láskou upravenú“.

Autor stĺpčeka venovaného sexu v San Francisco Chronicle Violet Blue o jeho práci hovorí: „Je to úplne iný žáner explicitnej erotickej tvorby zrejmý od prvého záberu – čistý, vysoko módny, lesklý cukrový svet fantázie. Je luxusne navrhnutý od malinkej špičky až k päte. A je pekelne štýlový.“

 Filmografia 

 Playboy: Sexy Lingerie (1988) (as Paul Nevitt)
 Night Trips (1989)
 Secrets (1990)
 House of Dreams (1990)
 Art of Desire (1991)
 Hidden Obsessions (1992)
 Sensual Exposure (1993)
 Fantasy Women (1994)
 Pin-Ups aka Andrew Blake's Pin-Ups (1994)
 Unleashed aka Andrew Blake's Unleashed (1996)
 High Heels aka Obsessions: High Heels (1998)
 Aroused (1999)
 Playthings (1999)
 Blond & Brunettes (2001)
 Justine (2002)
 Hard Edge (2003)
 Flirts (2005)
 Body Language (2005)
 Andrew Blake X aka X (2007)
 Paid Companions (2008)
 Voyeur Within (2009)
 Sex Dolls (2010)

 Ocenenia 
 1999 AVN Award „Best All-Sex, Film“ (High-Heels)
 2000 AVN Award „Best All-Sex Film“ (Playthings)
 2002 AVN Award „Best Art Direction Film“ (Blond & Brunettes) s Kyla Cole a Anitou Blond
 2002 AVN Award „Best Cinematography“ (Blond & Brunettes)
 2002 Venus „Best Director USA“
 2004 AVN Award „Best All Sex Film“ (Hard Edge)
 2004 AVN Award „Best Art Direction Film“ (Hard Edge)
 2004 AVN Award „Best Cinematography“ (Hard Edge)
 2004 AVN Award „Best Editing Film“ (Hard Edge)
 2005 AVN Award „Best Cinematography“ (Flirts)
 2008 AVN Award „Best Editing“ (X)
 2009 AVN Award „Best Cinematography“ (Paid Companions)
 2010 XBIZ Award „Excellence in Progressive Erotica“
 2011 XBIZ Award „Best Editing“ (Voyeur Within)

 Externé odkazy 
 Filmografia


 Zdroj 
Spracované voľne podľa anglickej Wikipédie a dostupných filmov a recenzií.

Kategória:Filmoví režiséri USA
Kategória:Scenáristi USA
Kategória:Filmoví producenti USA
Kategória:Pornografia